**Հաշվետվություն**

**2018 թվականին ՀՀ Արագածոտնի մարզպետարանի աշխատակազմի կրթության, մշակույթի և սպորտի վարչության կատարած աշխատանքների**

**Կրթության ոլորտ**

 2018 թվականին մարզում գործել են մարզային ենթակայության 117 (80-ը` միջնակարգ, 37-ը` հիմնական), 1 հատուկ, և ՀՀ կրթության և գիտության նախարարության ենթակայության 3 ավագ դպրոցներ: Մարզում գործում են 5 մարզադպրոց, 2 արհեստագործական պետական ուսումնարան, 1 տարածաշրջանային պետական քոլեջ, 5 երաժշտական (Աշտարակ, Արագածավան, Ուջան, Թալին, Օշական), 4 արվեստի (Կոշ, Ապարան, Ոսկեվազ, Արագած), 2 գեղարվեստի (Աշտարակ, Թալին) և 1 պարարվեստի (Աշտարակ) դպրոցներ:

 Դպրոցների թվաքանակն ըստ տեղակայության.

|  |  |  |  |  |
| --- | --- | --- | --- | --- |
| սահմանամերձ | լեռնային | բարձր լեռնային | քաղաքային | գյուղական |
| 2 | 22 | 40 | 13 | 109 |

 Դասարան/աշակերտ թիվն ըստ կրթական ծրագրերի

|  |  |  |
| --- | --- | --- |
|  | Դասարանների/խմբերի թիվը | Սովորողների թիվը |
| ընդամենը | որից **I** դասարանցիներ |
| Հանրակրթական | 1271 | 16 886 | 1682 |
| Նախակրթարան | 45 | 602 |  |
| Ներառական |  | 59 | 2 |
| Հատուկ | 9 | 50 | 3 |
| Ընդամենը |  | 17 597 |  |

-Կրթության առանձնահատուկ պայմանների կարիք ունեցող երեխաներն ընդգրկվել են մարզում գործող Աշտարակի թիվ 1 հատուկ դպրոց և ունեն բժշկահոգեբանամանկավարժական գնահատման եզրակացություն և վկայագիր:Կրթության առանձնահատուկ պայմանների կարիք ունեցող 5 երեխայի համար իրականացվում է տնային ուսուցում:

-ՀՀ Արագածոտնի մարզպետի կողմից համակարգվել և վերահսկվել է մարզի դպրոցական տարիքի երեխաների հաշվառումը, ապահովվել է նրանց ընդգրկումը ուսումնական հաստատություններ: ՀՀ մարզպետարանի աշխատակազմի կրթության, մշակույթի և սպորտի վարչության կրթության բաժնում կատարվում է աշակերտների շարժի հաշվառում:

-Մարզային ենթակայության Արագածավանի թիվ 1 միջնակարգ և ՀՀ ԿԳՆ ենթակայության Աշտարակի ավագ դպրոցներն ընդգրկվել են <<Արարատյան բակալավրիատ>> կրթական ծրագրում:

- 2018 թվականի ընթացքում ՀՀ Արագածոտնի մարզպետը 45 որոշում է կայացրել մարզային ենթակայության Աշտարակի թիվ 1, Աշտարակի թիվ 3, Աշտարակի թիվ 4, Աշտարակի Վ.Պետրոսյանի անվան, Գետափi, Մուղնու, Ավշենի, Թալինի թիվ 1, Հացաշենի, Վերին Բազմաբերդի, Միրաքի, Վերին Սասնաշենի, Ապարանի թիվ 1, Կանիաշիրի հիմնական և Արագածավանի թիվ 2, Օհանավանի, Գեղաձորի, Բյուրականի, Արագածի թիվ 1, Արուճի, Ծիլքարի, Լուսակնի, Սասունիկի, Կաթնաղբյուրի, Թաթուլի, Նորաշենի,Ոսկեհատի, Կարբիի, Կարինի, Ալագյազի միջնակարգ դպրոցների կառավարման խորհուրդների կազմերում փոփոխություններ կատարելու մասին: ՀՀ կրթության և գիտության նախարարի հրամանով ստեղծված աշխատանքային խմբի 2018 թվականի 24-ից հոկտեմբերի 6-ը Մուղնու հիմնական և Կարբիի միջնակարգ դպրոցներում կատարած ուսումնսիրության արդյունքում դադարեցվել են կառավարման խորհուրդների լիազորությունները և ձևավորվել նոր խորհուրդներ:

- Պետական ուսումնական հաստատություններին, անհատույց օգտագործման իրավունքով, հանձնված շենքերի, համայնքային սեփականություն հանդիսացող նախադպրոցական ուսումնական հաստատությունների շենքերի շահագործումը ՀՀ Արագածոտնի մարզում իրականացվում է ծառայողական նշանակությամբ: Շենքերն այլ նպատակներով չեն օգտագործվում: Մարզպետի կողմից չի կատարվել դպրոցական և նախադպրոցական շենքերի գույքի օտարում:

-2018 թվականին ՀՀ Արագածոտնի մարզպետարանի ենթակայության հանրակրթական դպրոցներին պատկանող անշարժ գույքի՝ ՀՀ կառավարությանն առընթեր պետական գույքի կառավարման վարչութուն հանձնելու գործընթացը կավարտվի 2019 թվականին: Դպրոցական անշարժ գույքը ՀՀ ԿԱՊԳԿ վարչության տնօրինությանը հանձնած դպրոցների տնօրենները վարչության հետ կնքել են անհատույց օգտագործման պայմանագրեր:

-ՀՀ Արագածոտնի մարզպետարանի աշխատակազմի ֆինանսական և սոցիալ-տնտեսական զարգացման վարչություն է ներկայացվել մարզի հանրակրթական դպրոցների տնօրենների կողմից աշխատավարձերի վճարման ժամկետների վերաբերյալ տեղեկանքներն ըստ ամիսների և հաստատությունների: Յուրաքանչյուր ամսվան հաջորդող մինչև վեցերորդ բանկային օրը մարզի հանրակրթական բոլոր ուսումնական հաստատությունները ստանում են ֆինանսավորում՝ օրենքով սահմանված կարգով և ժամկետում:

-2018թ. ՀՀ Արագածոտնի մարզի կրթական հաստատություններում կատարվել կամ ընթանում է շինարարական աշխատանքներ՝ պետական բյուջեի, <<Հայաստան>> համահայկական, Հայաստանի տարածքային զարգացման հիմնադրամների միջոցներով և այլ միջոցներով:

- 2018-2019 ուսումնական տարում ՀՀ Արագածոտնի մարզում ժամանակին ստացվել և բաշխվել է 32 160 անվճար և 45 071 դասագիրք: 2018թ. մեկնարկել է ՀՀ հանրակրթական ծրագրեր իրականացնող հաստատությունների սովորողներին դասագրքերով ապահովելու գործընթացն իրականացվում է դասագրքերի և տեղեկատվական հաղորդակցման տեխնոլոգիաների շրջանառու հիմնադրամի կողմից ներդրված ավտոմատացված համակարգով: 2018թ. մարզի հանրակրթական ուսումնական հաստատությունների կողմից դասագրքերի և տեղեկատվական հաղորդակցման տեխնոլոգիաների շրջանառու հիմնադրամ /ԴՏՀՏՇՀ/ է փոխանցվել 57 119 420 դրամ: Մարզի հանրակրթական ուսումնական հաստատությունները 2018թ. չունեն դասագրքերի վարձավճարների պարտք:

 - Մարզի համայնքներում գործող ազգային փոքրամասնությունների դպրոցները ապահովված են ՀՀ ԿԳՆ կողմից իրենց մայրենի լեզվով երաշխավորված համապատասխան դասագրքերով: ՀՀ Արագածոտնի մարզպետի կողմից հանձնարարվել է մարզի հանրակրթական դպրոցներին օգտագործել ՀՀ ԿԳՆ կողմից երաշխավորված ուսումնական գրականություն և ուսումնադիտողական պարագաներ:

 Մարզի հանրակրթական դպրոցների ուսուցիչներին և տնօրեններին է բաշխվել ուսումնամեթոդական ձեռնարկներ, բոլոր դպրոցներն ապահովվել են մեթոդական գրականությամբ և տեղեկագրերով, առարկայական ծրագրերով:

<<Գրքի և հրատարակչային գործի կենտրոն>> ՊՈԱԿ-ի կողմից Հայաստանի Ազգային գրադարանին ի պահ տրված գրքերից ՀՀ Արագածոտնի մարզի դպրոցներին է հատկացվել 3 536 կտոր գեղարվեստական գրականություն:

 - ՀՀ ԿԳ նախարարության կրթության ազգային ինստիտուտի Արագածոտնի մասնաճյուղի կողմից վերապատրաստվել է 489 ուսուցիչ; ՀՀ ԿԳ նախարարի 09.11.2018 N 930-Ա հրամանով ձևավորված Արագածոտնի մարզի հանրակրթական ուսումնական հաստատությունների ուսուցիչների ատեստավորման հանձնաժողովի աշխատանքները սկսվել և ավարտվել է սահմանված ժամկետում: Ատեստավորման ենթակա 468 ուսուցչի համար հանձնաժողովը կայացրել է <<համապատասխանում է զբաղեցրած պաշտոնին>> որոշում:

 -Մարզի հանրակրթական ուսումնական հաստատությունների 30 ուսուցիչ ունի որակավորման առաջին, 4-ը՝ որակավորման երկրորդ տարակարգ: ՀՀ կրթության և գիտության նախարարության կողմից կազմակերպվող <<Տարվա լավագույն ..>> մրցույթների հանրապետական փուլի արդյունքում հանրապետության Լավագույն ճանաչվեցին և ԿԳ նախարարի կողմից պարգևատրվեցին Աշտարակի թիվ 2 հիմնական դպրոցի ուսուցչուհի Նարինե Մեսրոպյանը և Աշտարակի <<Արաքս Մուրադյան>> մանկապարտեզի դաստիարակ Գոհար Արշակյանը:

 -Վերապատրաստման և որակավորման դասընթացներ են անցկացվել մարզում գործող երաժշտական, արվեստի և գեղարվեստի դպրոցների, գրադարանների, ակումբների աշխատողների համար: ՀՀ մշակույթի նախարարության մշակութային աջակցության կենտրոնի հետ համատեղ անցկացվել են փոխադարձ դասալսումներ և համերգներ, մանկավարժներին տրվել են մեթոդական օգնություններ:

ՀՀ ԱՐԱԳԱԾՈՏՆԻ ՄԱՐԶՈՒՄ 2018 ԹՎԱԿԱՆԻՆ ԴՊՐՈՑԱՇԻՆՈՒԹՅԱՆ ԲՆԱԳԱՎԱՌՈՒՄ ԻՐԱԿԱՆԱՑՎՈՂ ԾՐԱԳՐԵՐ

|  |  |  |  |  |
| --- | --- | --- | --- | --- |
| N | Ծրագրի անվանումը | 2018թ. նախատեսված բյուջեն (հազ.դրամ) | ՀՀ պետական բյուջեով / պատվիրատու/ | Ներածություն |
| Կրթական օբյեկտներ |
|  1 | գ. Արագածի թիվ 1 դպրոց  | 263 028,0 | ՀՀ ԿԱ քաղաքաշինության պետական կոմիտե | Աշխատանքներն ավարտվել են |
|  2 | գ. Նոր Ամանոսի միջնակարգ դպրոցի վերակառուցման նախագծահետազոտական աշխատանքներ  | 10 000,0 | ՀՀ ԿԱ քաղաքաշինության պետական կոմիտե | Աշխատանքներն ավարտվել են |
|  3 | Օշականի դպրոցի մարզադահլիճի վերակառուցում | 70 000,0 | «Հայաստան» համահայկական հիմնադրամ | Աշխատանքներն ավարտվել են |
| Մանկապարտեզների կառուցում/կապիտալ վերանորոգում,գույքի տրամադրում/ |
| 4 | Աղձք համայնքի մանկապարտեզի վերակառուցում | 162 000,0 | «Հայաստան» համահայկական հիմնադրամ | Աշխատանքներն ավարտվել են |
| 5 | Փարպի համայնքի մանկապարտեզի վերակառուցում | 71 438,0 | Հայաստանի տարածքային զարգացման հիմնադրամ /ՀՏԶՀ/ | Աշխատանքներն ավարտվել են |
| 6 | Ապարան համայնքի մանկապարտեզի տեղակայում դպրոցի վերակառուցվող մասնաշենքում | 49 470,0 | Հայաստանի տարածքային զարգացման հիմնադրամ /ՀՏԶՀ/ | Աշխատանքներն ավարտվել են |
| 7 | Աղձք համայնքի մանկապարտեզի տարածքի բարեկարգում | 18 000,0 | Հայաստանի տարածքային զարգացման հիմնադրամ /ՀՏԶՀ/ | Աշխատանքներն ավարտվել են |
| *Հրատապ ծրագիր* |
|  8 | Դավթաշեն համայնքի մսուր մանկապարտեզի և Դավթաշենի միջնակարգ դպրոցի կոյուղու և կոյուղու հորի վերանորոգում | 4 750,0 | Հայաստանի տարածքային զարգացման հիմնադրամ /ՀՏԶՀ/ | Աշխատանքներն ընթացքի մեջ են |
|  9 | Նոր Արթիկ համայնքի դպրոցի սանհանգույցի կառուցման, դպրոցի սանհանգույցի և մշակույթի տան կոյուղու, մշակույթի տան ջրամատակարարման կառուցման աշխատանքներ | 9 500,0 | Հայաստանի տարածքային զարգացման հիմնադրամ /ՀՏԶՀ/ | Աշխատանքներն ընթացքի մեջ են |
|  10 | Մարզի 30 դպրոցներում վառարանների փոխարինում էլեկտրական տաքացուցիչներով | 20 000,0 | Հայաստանի տարածքային զարգացման հիմնադրամ /ՀՏԶՀ/ | Աշխատանքներն ընթացքի մեջ են |

-Ժամանակին հավաքագրվել, ԿՏԱԿ-ին և ԿԳՆ է ներկայացվել, emis.am կայքում մուտքագրվել է տեղեկատվություն մարզպետարանի ենթակայության հանրակրթական դպրոցների վերաբերյալ:

-ՀՀ Արագածոտնի մարզպետի կարգադրությամբ աշխատանքային պարտականությունները ոչ պատշաճ կատարելու համար կարգապահական տույժի են ենթարկվել Կարբիի և Ոսկեհատի միջնակարգ դպրոցների տնօրենները /նկատողոություն/:

-Մարզի Միրաքի, Սորիկի, Թալինի թիվ 1 հիմնական և Հարթավանի, Լեռնարոտի, Նոր Ամանոսի, Կաթնաղբյուրի, Աշնակի, Թաթուլի, Կաքավաձորի միջնակարգ դպրոցներում անցկացվել են մրցույթներ՝ դպրոցի տնօրենի թափուր տեղի համար: Մրցույթներում հաղթող ճանաչված մասնակցների հետ օրենքով սահմանված կարգով կնքվել են աշխատանքային պայմանագրեր: Մրցույթներ են հայտարարված Վերին Սասնաշենի հիմնական և Ավանի, Ձորագլխի, Մաստարայի, Կարմրաշենի միջնակարգ դպրոցներում: ՀՀ կրթության և գիտության նախարարի հրամանով ստեղծված աշխատանքային խմբի 2018 թվականի 24-ից հոկտեմբերի 6-ը Մուղնու հիմնական և Կարբիի միջնակարգ դպրոցներում կատարած ուսումնասիրության արդյունքում դադարեցվել են կառավարման խորհուրդների լիազորությունները: Նոր խորհուրդների ձևավորման ավարտից հետո, այդ դպրոցներում ևս կհայտարարվի տնօրենի մրցույթ:

Դպրոցի տնօրենի թափուր տեղի մրցույթների հայտարարությունները տրվում են պարբերաբար և օրենքով սահմանված կարգով՝ տպագրվում ՀՀ ԿԳՆ, մարզպետարանի և դպրոցի պաշտոնական կայքէջերում:

- 2010 թվականից ուսուցչի թափուր տեղը համալրելու համար անց են կացվում մրցույթներ՝ մարզային, հանրապետական ԶԼՄ-ներով սահմանված կարգով տպագրելով հայտարարությունները; Մարզի 92 հանրակրթական դպրոցում տարբեր առարկաներից հայտարարվել են ուսուցչի թափուր տեղի մրցույթներ: Մրցույթներում հաղթող ճանաչված մասնակցների հետ կնքվել են աշխատանքային պայմանագրեր: Մրցույթ չկայանալու կամ մրցույթի արդյունքում հաղթող չճանաչվելու դեպքում սահմանված կարգով հայտարարվում է նոր մրցույթ:

-ՀՀ Արագածոտնի մարզում գործում է համայնքային ենթակայության 33 նախադպրոցական ուսումնական հաստատություն, որտեղ ձևավորվել է 95 խումբ՝ 2808 երեխայով, որոնցից 25-ը ազգային փոքրամասնության/եզդի/, 8-ը՝ կրթության առանձնահատուկ պայմանների կարիք ունեցող երեխաներ են: Շամիրամի հիմնական դպրոցում գործում է նախակրթարան, ուր հաճախում են 11 եզդի երեխա: ՀՀ Արագածոտնի մարզում գործող նախադպրոցական ուսումնական հաստատությունների տնօրեններից 28-ը ունի բարձրագույն, 5-ը՝ միջին մասնագիտական կրթություն:

Վերանորոգված նախադպրոցական ուսումնական հաստատությունները ապահովված են երեխաների տարիքային առանձնահատկություններին համապատասխանող գույքով, մեթոդական ձեռնարկներով, դիդակտիկ պարագաներով: ՀՀ կրթության մասին օրենսդրության և կրթության պետական կառավարման լիազորված մարմնի ընդունած նորմատիվ ակտերի կատարումը իրականացվում է մարզում գործող համայնքային ենթակայության նախադպրոցական ուսումնական հաստատությունների կողմից սահմանված ժամկետում: ՀՀ ԿԳ նախարարության կողմից ստացվել և բաշխվել է նախադպրոցական կրթական, մեթոդական ձեռնարկներ, ուսումնաօժանդակ այլ նյութեր:

-Նախադպրոցական տարիքի երեխաների կրթական որակը բարելավելու նպատակով մարզի 44 հանրակրթական դպրոցում բացվել է նախակրթարաններ, որտեղ հաճախում են 5 տարեկան 602 երեխա (ձևավորվել է 45 խումբ): Նախադպրոցական տարիքի երեխաների կրթական որակը բարելավելու նպատակով մարզի 8՝ Ավանի, Ուջանի, Աղձքի, Ագարակի, Ոսկեվազի, Կաթնաղբյուրի, Վարդենիսի միջնակարգ և Արայի հիմնական դպրոցներում բացվել են նախակրթարաններ, ուր հաճախում է 116 երեխա: Նախադպրոցական տարիքի երեխաների կրթության որակը բարելավորելու նպատակով նախատեսվում է մարզի սահմանամերձ և բարձր լեռնային համայնքներում ևս բացել նախակրթարաններ: Նախակրթարանները ապահովված են երեխաների տարիքային առանձնահատկություններին համապատասխանող գույքով, մեթոդական ձեռնարկներով, դիդակտիկ պարագաներով:

-Մարզի հանրակրթական 115 դպրոց ստացել է լիցենզիաներ: Դպրոցների լիցենզավորման աշխատանքները ընթացքի մեջ են, ընթանում է նաև նախակրթարանների լիցենզավորման գործընթացը:

-Մարզի սոցիալ-տնտեսական զարգացման համար ՀՀ Արագածոտնի մարզպետարանում ժամանակին վերլուծվել, ըստ ոլորտների հաշվառվել է նախնական մասնագիտական /արհեստագործական/ և միջին մասնագիտական կրթությամբ անհրաժեշտ կադրերի պահանջարկը: Սահմանված ժամկետում ՀՀ տարածքային կառավարման և զարգացման և կրթության և գիտության նախարարություններ է ուղարկվել տեղեկատվություն 2019 թվականի տարբեր ոլորտներում նախնական մասնագիտական /արհեստագործական/ և միջին մասնագիտական կրթության 407 կադրի պահանջի վերաբերյալ:

-2014 թվականից Աշտարակի, Թալին, Արագածի և Ապարան տարածաշրջանների դպրոցները միացել են dasaran.am կայքին: Մարզի 119 դպրոցում գործում է ինտերնետային կապ:

-ԿՏԱԿ-ի հետ սերտ համագործակցության արդյունքում բոլոր դպրոցներն ունեն էլեկտրոնային հասցե schools.am տիրույթում, որը հնարավորություն է տալիս դպրոցներ հասցնել կրթության բնագավառի նորությունները, ինչպես նաև դպրոցներից ստանալ անհրաժեշտ տեղեկատվություն: Կայքէջերում լուսաբանվում է դպրոցներում իրականացվող ուսումնական, մշակութային և ֆիզիկական դաստիաչակության գործընթացը, սահմանված կարգով տեղադրվում բյուջեն, ֆինանսական եռամսյակային հաշվետվությունները և այլ փաստաթղթեր: Մարզի բոլոր դպրոցները սահմանված ժամկետում ԿՏԱԿ-ն են ներկայացրել պահանջվող հաշվետվությունների էլեկտրոնային փաթեթը, տեղեկատվությունը մուտքագրվել է նաև emis.am կայքում:

-Համագործակցելով միջազգային կազմակերպությունների հետ և անհատ բարերարների միջոցների հաշվին մարզի նախադպրոցական հաստատություններում և հանրակրթական դպրոցներում 2018 թվականի ընթացքում կատարվել են հետևյալ աշխատանքները.

|  |  |  |
| --- | --- | --- |
| **N** | **Կազմակերպության,անհատի անունը** | **Ծրագրի անվանումը** |
|  | ՀՀ-ում Գերմանիայի Դաշնության դեսպանատուն | Փարպիի միջնակարգ դպրոցին տրամադրվել է ուսումնական գույք և դյուրակիր անհատական համակարգիչներ: |
|  |  World Vision ՄԲԿ | Վերանորոգվել է Կայքի միջնակարգ դպրոցի միջոցառումների դահլիճը,Վերանորոգվել և կահավորվել է Նոր Արթիկի միջնակարգ դպրոցում համակարգչային սենյակը և մեկ դասասենյակ, կազմակերպվել ամառային ճամբար 6-9-րդ դասարանների աշակերտների համար:Թալինի,Ապարանի տարածաշրջանների 32 նախադպրոցական հաստատության աշխատողներ վերապատրաստվել են: Ներքին Բազմաբերդի,Կաքավաձորի դպրոցներում ստեղծվել են <<IMPACT>> ակումբներ: |
| 1. <<>
 | <<Ձեզ համար>> և Պերկինս միջազգային կազմակերպություններ | Ներառական կրթություն իրականացնող դպրոցների ուսուցիչների վերապատրաստում |
|  | Հայաստանում ԱՄՆ դեսպանատուն,Հայաստանի մանուկներ հիմնադրամ | Արագածավանի թիվ 2 միջնակարգ դպրոցում իրականացվում է <<Աքսես>> ծրագիրը, ստեղծվել է <<Իմ թատրոնը>> թատրոնը, դպրոցի հարակից տարածքի 70 մ երկարությամբ քարե պատը վերածվել է Պատ Մեծացի: |
|  | Ինֆորմացիոն տեխնոլոգիաների ձեռնարկությունների միություն | 14 դպրոցի տրամադրվել են <<Արմաթ>> ինժեներական լաբորատորիաների , 7 դպրոցում ռոբոտաշինության խմբակներ, տրամադրվել են սարքավորումներ և կահավորվել են  |
|  | Ռոսգոսստրախ Արմենիա | Աշտարակի Վ.Պետրոսյանի անվան հիմնական դպրոցի համակարգչային կաբինետին տրամադրվել է համակարգչային տեխնիկա և գույք  |
|  | Հայկական Բարեգործական Ընդհանուր Միություն | Փոխվել են Իրինդի միջնակարգ դպրոցի հին պատուհանները,վերանորոգվել են սանհանգույցները, 1-ին հարկում իրականացվել է մասնակի վերանորոգում: |
|  | <<Բրիտանական խորհուրդների>> հայաստանյան գրասենյակ | <<Փոփոխության սերունդ>> ծրագրի շրջանակներում վերապատրաստվել է մարզի անգլերեն լեզվի 33 ուսուցիչ |
|  | <<Տապան>> էկո ակումբ | Մարզի 29 դպրոցում բացվել են Էկո խմբակներ; Պարտիզակի միջնակարգ դպրոցում վերանորոգվել են պատուհանները և կառուցվել սանհանգույց  |
|  | Հայ-դանիական բարեգործական ընկերություն, Արագածոտնի հոգևոր թեմ | Եղիպատրուշի միջնակարգ դպրոցում ստեղծվել է <<Լույս մանկանց>> խմբակ |
|  | “Armenian Tree project’’ | Կատարվել է ծառատունկ Աշնակի միջնակարգ դպրոցում |
|  | <<Արարատճանշին>> ՓԲԸ | Արուճի միջնակարգ դպրոցին տրամադրվել է մարզագույք |
|  | Հայկական աստղագիտական ընկերություն և լեհական հասարակական կազմակերպություն  | Արտաշավանի, Բյուրականի, Անտառուտի միջնակարգ դպրոցներին տրամադրվել է աստղադիտակ,ուսուցիչները վերապատրաստվել են Բյուրականի աստղադիտարանում  |
|  | <<Հայաստանի մանուկներ>> հիմնադրամ | Արտենիի հիմնական դպրոցում 18 պատուհան փոխարինել է եվրոպատուհաններով |
|  | Ծնողներ, համայնք | Բերքառատի միջնակարգ դպրոցի 1-ին հարկի հատակի բետոնալցվել է  |
|  | <<Բարի սամարացի>> ՍՊԸ | Բերքառատի հանդիսությունների դահլիճի համար տրամադրվել են աթոռներ |
|  | Հայկական բարեգործական ընդհանուր միություն | Իրինդի միջնակարգ դպրոցում փոխվել են պատուհանների, վերանորոգվել են սանհանգույցները  |
|  | Համաշխարհային բանկ. ՀՀ ԿԳՆ ԾԻԳ, Արայի համայնք | Բացվել է նախակրթարան Արայի հիմնական դպրոցում |
|  | Պետական բյուջե | ՎԵրին Բազմաբերդի հիմնական դպրոցի փայտյա դռները փոխարինվել են եվրոդռներով  |
|  | ԱՄՆ Կալիֆորնիայի <<Տարոն Տուրուբերան>> հայրենակցական միություն, բարերար, Րաֆֆի Մարտիրոսյան | Վերանորոգվել է Կաթնաղբյուրի միջնակարգ դպրոցի 3-րդ հարկն ամբողջությամբ |
|  | Ազգային և համաեվրոպական Իթվինինգ ծրագիր | Ծրագրում ընդգրկվել են մարզի 34 դպրոց |
|  | Էյ Թի Փի ԲԿ | Կատարվել է ծառատունկ Կաքավաձորի միջնակարգ դպրոցում |
|  | Հայ օգնության ֆոնդի Հայաստանյան մասնաճյուղ | Հիմնանորոգվել են Շամիրամի հիմնական դպրոցի ֆիզիկայի,քիմիայի լաբորատորիաները և գրադարանը , հագեցվել նյութերով, կահավորվել  |
|  | Վիեննայի Մխիթարյան միաբանություն և Հայր Նարեկ Ծ Վրդ. Տատուրեան. <<Դիակոնիա>> բարեգործական հիմնադրամ | Փոխվել է Ոսկեթասի միջնակարգ դպրոցի լուսամուտները և դռները  |
|  | Global Aid Network | Տրամադրվել է բարեգործական բեռի Ուջանի, Սասունիկի, Կաթնաղբյուրի, Կաքավաձորի, Գառնահովտի միջնակարգ, և Թլիկի,Շամիրամի հիմնական դպրոցներին : |
|  | GIZ կազմակերպություն | Կատարվել է ծառատունկ Քուչակի դպրոցում |
|  | <<Հայաստան>> համահայկական հիմնադրամ, Ֆրանսիայի Ալֆորվիլ քաղաքի հայկական համայնք | Հիմնանորոգվել և կահավորվել է Օշականի միջնակարգ դպրոցի հանդիսությունների դահլիճը և մարզադահլիճը  |
|  | ՄԱԿ , /Խաղաղության կորպուս, ՊՀԾ/ | Վերանորոգվել/հիմնանորոգվել են դպրոցների բուֆետ-ճաշարանները, կահավորվել: Կազմակերպվել են անգլերեն լեզվի անվճար դասընթացներ Աշտարակի և Թալինի տարածաշրջանների դպրոցների աշակերտների համար: Արտաշավանի դպրոցին նվիրաբերվել է 24 գրատախտակ |
|  | Բարերար Հր.Պողոսյան | Վերանորոգվել է Ագարակի միջնակարգ դպրոցի 1-ին հարկի միջանցքը, փոխվել դռները և լուսավորության համակարգը |
|  | Ամերիկահայ Դայանա Թերլեմեզյան | Ստեղծվել է պետական խորհրդանիշերի անկյուն Ագարակի միջնակարգ դպրոցում  |
|  | Բարերար Եր.Դանիելյան | Կահավորվել է Ոսկեվազի միջնակարգ դպրոցի հանդիսությունների սրահը /աթոռներ/ |
|  | Բարերար Րաֆֆի Արսլանյան | Հիմնանորոգվել և կահավորվել են Թալինի թիվ 1 հիմնական դպրոցի մարզահրապարակը, մարզադահլիճը և դասասենյակները |
|  | Բարերար Գ.Մելքոնյան | Վերանորոգվել է Աղձքի դպրոցի ցանկապատի  |
|  | Բարերար | Աշակերտական գույք նվիրաբերվել Ապարանի թիվ 1 հիմնական դպրոցին |
|  | Բարերար Հ. Թադևոսյան | Փոխվել են Գառնահովտի դպրոցի պատուհանները |
|  | Արագածավան համայնք, Գետափի հիմնական դպրոց | Վերանորոգվել է Գետափի հիմնական դպրոցի ներքին ջրամատակարարման և ջրահեռացմանհամակարգը |

**Մշակույթի ոլորտ**

 -ՀՀ Արագածոտնի մարզպետի հանձնարարությամբ և աջակցությամբ մշակվել, կազմակերպվել և իրականացվել է պետական, ազգային նշանակություն ունեցող բազմաթիվ միջոցառումներ նվիրված` Հայոց ազգային բանակին, Կանանց միջազգային օրվան և մայրության տոնին, Հայրենական մեծ պատերազմում տարած հաղթանակի և Շուշիի ազատագրմանը, ՀՀ և մայիսյան հերոսամարտերի 100-ամյակներին նվիրված միջոցառումներ, Երևանի հիմնադրման 2800-ամյակներին նվիրված միջոցառումներ և ցուցահանդեսներ, Գիտելիքի և ուսուցչի օրվան, Ազգագրական երգ ու պարի փառատոն, ՀՀ անկախության օրվան, Ֆրանկոֆոնիայի օր, Բարբառի մրցույթ փառատոն, Ձեռագործ աշխատանքների ցուցահանդես, Բերքի տոն, Պերճ Պռոշյանի ծննդյան 180 ամյակ, Ամանորի և Սուրբ ծննդյան տոներին:

1. Զոհված, հաշմանդամ դարձած զինծառայողների, ծնողազուրկ ու uակավ ապահովված բազ­մա­զավակ ընտանիքների դպրոցահաuակ երեխաների` 2018 թվականի ամառային հանգuտի կազմակերպումն ապահովելու նպատակով` ՀՀ Արագածոտնի մարզպետի աջակցությամբ ՀՀ Արագածոտնի մարզի զոհված, հաշմանդամ դարձած զինծառայողների, ծնողազուրկ ու uակավ ապահովված բազ­մա­զավակ ընտանիքների դպրոցահաuակ 355 երեխա իրենց ամառային հանգիստը անցկացրեցին Ծաղկաձորի <<Լավա Աղբյուր>> ճամբարում:
2. Մշակութային միջոցառումների ծրագրի շրջանակներում, ազգային և ավանդական ծեսերի վերականգնման նպատակով կազմակերպվել են մշակութային միջոցառումներ, որոնցից են <<Պոպոկի>>, <<Թթի>>, <<Սուջուխի>>, <<Ծիրանի>>, <<Բերքի>> Բարեկենդանի, Ծաղկազարդի, Զատիկի, Վարդավառի, Խաչվերածի տոները մարզի եզդիաբնակ համայնքներում կազմակերպվել են հետևյալ միջոցառումները՝ Այդա-Խդրնաբի(Սուրբ Սարգիս) և Կլոչա Սարե Սալե (խաղաղության գաթա),:
3. Հունվարի 28-ին ՀՀ Արագածոտնի մարզպետարանի կողմից կազմակերպվել է Հայոց ազգային բանակի կազմավորման 26-րդ տարեդարձին նվիրված միջոցառում, որին ներկա էին մարզի զինկոմիսարներ, դպրոցների տնօրեններ, զինղեկներ, ուսուցիչներ և աշակերտներ, անհայտ կորած և զոհված ազատամարտիկների ծնողներ, հարազատներ, մարտական ընկերներ: Հայոց ազգային բանակի կազմավորման 26-րդ տարեդարձին նվիրված մարզամշակութային միջոցառումներ են անցկացվել նաև մարզի հանրակրթական դպրոցներում և գրադարաններում:
4. Անց է կացվել շախմատի մարզային առաջնություն, գրական-երաժշտական միջոցառումներ, ցուցահանդեսներ, հանդիպումներ մարզում տեղակայված զորամասերի զինվորների և սպաների հետ: Հանրակրթական դպրոցների 7-12-րդ դասարանի աշակերտները ակտիվորեն մասնակցել են «Նամակ զինվորին» թեմայով շարադրությունների մրցույթին: Լավագույն շարադրությունները տպագրվել են մարզային թերթերում:
5. Ամենայն հայոց բանաստեղծ Հովհաննես Թումանյանի ծննդյան օրը` փետրվարի 19-ը, հայտարարված <<Գիրք նվիրելու օր>>, հանրակրթական դպրոցներում կազմակերպվել են միջոցառումներ, բաց դասեր` նվիրված բանաստեղծի կյանքին ու գործունեությանը, լույս են ընծայվել պատի թերթեր, դպրոցների գրադարաններին նվիրվել են գրքեր:
6. Յուրաքանչյուր տարի փետրվարի 21-ին Օշականի դպրատանը նշվում է Մայրենի լեզվի օրը, որտեղ հանդես են գալիս մարզի հանրակրթական դպրոցի աշակերտները, սփյուռքահայ ուսանողներ:
7. Մարտ-ապրիլ ամիսներին մարզի տարբեր համայնքներում, ուսումնական հաստատություններում և մշակույթի օջախներում կազմակերպվել և անցկացվել են մեծարման երեկոներ, ասմունքի ցերեկույթներ, հանդեսներ, լույս են ընծայվել պատի թերթեր` նվիրված կանանց միջազգային օրվան, մայրության ու գեղեցկության օրվան:
8. Հայրենական մեծ պատերազմի հաղթանակի և Շուշիի ազատագրմանը նվիրված միջոցառումներ են կազմակերպվել մարզի ուսումնական հաստատություններում և համայնքներում: Ծաղկեպսակներ են դրվել արցախյան հերոսամարտի մասնակիցների շիրիմներին և Հայրենական մեծ պատերազմի հաղթանակի հուշակոթողներին:ՀՀ Արագածոտնի մարզպետի կողմից ազատամարտիկների և Հայրենական Մեծ պատերազմի վետերանների ընտանիքներին տրամադրվել է դրամական օգնություն:
9. Ապրիլի 18--ին հուշարձանների պահպանության միջազգային օրվա առիթով Պերճ Պռոշյանի տուն-թանգարանում տեղի ունեցավ <<Ժառանգություն սերունդների համար>> խորագրով միջոցառումը նվիրված նկարիչներ Գոգո Ոսկանյանին և Վահան Խորենյանին:
10. Մայիսի 18-ին <<Թանգարանների գիշեր>> համաեվրոպական ակցիան այս տարի համընկել էր թանգարանների միջազգային օրվան և կրում էր <<Ցավալի պատմություններ. Դժվար պատմելին թանգարանում>> կարգախոսը: ՀՀ Արագածոտնի մարզի Պերճ Պռոշյանի տուն-թանգարանում կազմակերպվեց Անիի առաջին հայ լուսանկարչի՝ Հովհաննես Քյուրքչյանի «Ավերք Հայաստանի. Անի» լուսանկարների ժողովածուի և Մարաշի ասեղնագործ աշխատանքների ցուցադրություն:
11. Հանրակրթական ուսումնական հաստատություններում անցկացվել են <<Ես մի բուռն եմ քո հողին>> խորագրով միջոցառումներ՝ նվիրված Արցախյան հերոսամարտին:
12. Մայիսի 28-ին՝ Հայաստանի Հանրապետության և Մայիսյան հերոսամարտերի 100 ամյակին նվիրված միջոցառումներ են անցկացվել Ապարանի <<Վերածնունդ>> հուշահամալիրում:
13. Հունիսի 29-ին անհայտ կորած ազատամարտիկների հիշատակի օրը Ավան համայնքում անհայտ կորած ազատամարտիկների հուշակոթողի մոտ կատարվել է խնկարկում ի հիշատակ 12 անհայտ կորած ազատամարտիկների:
14. ՀՀ Արագածոտնի մարզում գործում է <<Արագածոտնի մուսաներ>> գրական-մշակութային միավորումը, որը ղեկավարում է գրող, հրապարակախոս, գեղանկարիչ Արևշատ Ավագյանը: Նա մարզում պարբերաբար կազմակերպում է մշակութային միջոցառումներ, որն իր շուրջն է համախմբում մարզում և մարզից դուրս բնակվող մշակութային գործիչներին: << Արագածոտնի մուսաներ>> գրական-մշակութային միավորումը Աշտարակում` <<Յոթ մուսաներ>> կոչվող այգում յուրաքանչյուր տարի նշում է <<Թթի տոն>>, <<Ծիրանի տոն>>, <<Ընկույզի տոն>> միջոցառումները:
15. Անցկացվել է <<Նռան հատիկ-2018>> հանրապետական մանկապատանեկան թատերական փառատոնը, որին այս տարի մասնակցել են Օշականի Հովակ Գալոյանի անվան մանկապատանեկան, Ներքին Բազմաբերդի մշակույթի տան <<Գորանի>>, Սաղմոսավանի <<Ծաղկունք>> և Աշտարակի Պերճ Պռոշյանի անվան թիվ 3 հիմնական դպրոցի <<Պերճիկ>> թատերախմբերը: <<Գորանի>> թատերախումբը գրավել է 2-րդ տեղը:
16. Երևան քաղաքում <<Մենք>> ազգային արժեքների պահպանման հիմնադրամի կողմից անցկացվել է Հայոց պետական խորհրդանիշերին նվիրված միջոցառումներ, որտեղ մասնակցել են մարզի հանրակրթական դպրոցների թվով՝ 80 աշակերտ:
17. Կազմակերպվել է հանրակրթական դպրոցների աշակերտների այց Հայոց ցեղասպանության զոհերի, ՀՀ և մայիսյան հերոսամարտերի 100-ամյակներին նվիրված  Ապարանի <<Վերածնունդ>> հուշահամալիրներ, թանգարաններ և պատկերասրահներ:
18. ՀՀ մշակույթի նախարարության նախաձեռնությամբ անցկացվեց <<Երկնքից երեք խնձոր ընկավ...>> ամենամյա հեքիաթասացության և բարբառի մրցույթ-փառատոնը, որի եզրափակիչ փուլը կայացել է <<Հովհաննես Թումանյանի թանգարան>> ՊՈԱԿ-ում: Մրցույթ-փառատոնի նպատակն է հայերենի տարբեր բարբառներով ու խոսվածքներով մեկ անգամ ևս հնչեցնել բացառիկ արժեք ունեցող ժողովրդական բանահյուսության նմուշները: Մեր մարզից մասնակցել են Ներքին Բազմաբերդի մշակույթի տան, Աշտարակի թիվ 3 հիմնական, Օշականի և Պարտիզակի միջնակարգ դպրոցի աշակերտները: Ն. Բազմաբերդի մշակույթի տան <<Գորանի>> համույթի մասնակիցը արժանացավ երկրորդ կարգի մրցանակի:
19. Օգոստոսի 28-31-ը ՀՀ Շիրակի մարզի <<Երեքնուկ>> հանգստի գոտու տարածքում ՀՀ մշակույթի նախարարության, Շիրակի մարզպետարանի և <<Արվեստը հանուն խաղաղության>> հասարակական կազմակերպության աջակցությամբ անցկացվել է <<Մինասի գույներով>> խորագիրը կրող <<Երիտասարդ նկարիչների միջազգային յոթերորդ պլեները: Մեր մարզի 3 մասնակիցներ արժանացել են պատվոգրերի:
20. Սեպտեմբերի 8-ին Դիլիջան քաղաքում կազմակերպված «Մշակութային վերածնունդ» Արվեստների և արհեստների համահայկական փառատոնին ՀՀ Արագածոտնի մարզը ներկայացրեց մարզին բնորոշ կերպարվեստի, գորգարվեստի բացառիկ նմուշներ, դեկերատիվ - կիրառական արվեստի այլ ստեղծագործություններ՝ կավագործություն, խեցեգործություն, դարբնագործություն, փայտագործություն, ինչպես նաև ազգային խոհանոց և այլն: Փառատոնին ՀՀ Արագածոտնի մարզը արժանացավ <<Դեկորատիվ կիրառական արվեստի բացառիկ նմուշներ ներկայացնելու համար>> անվանակարգին:
21. Սեպտեմբերի 21-ին Աշտարակի մշակույթի տանը անց է կացվել Հայաստանի Հանրապետության անկախության 27-րդ տարեդարձին նվիրված շքեղ միջոցառում: Տոնական համերգին մասնակցում էին հանրապետության լավագույն երգիչներ և համույթներ: Միջոցառումն ավարտվեց շքեղ հրավառությամբ:
22. Կազմակերպվել և անցկացվել է <<Ոսկե աշուն>> և <<Բերքի տոն>> միջոցառումները:
23. ՀՀ Արագածոտնի մարզը մասնակցել է Երևանում կայացած ՀՀ անկախության օրվան նվիրված ցուցահանդես փառատոնին:
24. Եվրոպական ժառանգության օրերի շրջանակներում «Մշակութային ժառանգության եվրոպական տարի. կիսվելու արվեստը» համաեվրոպական խորագրի ներքո ՀՀ Արագածոտնի մարզում կազմակերպվել են մի շարք միջոցառումներ՝ գեղարվեստի դպրոցների սաների աշխատանքների ցուցահանդես՝ <<Հայկական զարդանախշեր>> թեմայով, ազգային տարազներով տիկնիկների ցուցադրություն, բաց դասեր մարզի հանրակրթական դպրոցներում <<Մարզի պատմամշակութային հուշարձանները>> թեմայով:
25. Բյուրականի Հովհաննես Թումանյանի անվան միջնակարգ դպրոցում անցկացվել է <<Բերքի տոն>>, որին մասնակցում էին մարզի 15 հանրակրթական դպրոցներ:Մասնակից դպրոցները մարզպետի կողմից արժանացան պատվոգրերի և հուշանվերների:
26. «Գրադարանավարի օրվա» կապակցությաբ Օշականի. Ապարանի, Թալինի, Արագածավանի,Արտենիի, Ծաղկահովիտի համայնքային և մազային գրադարաններում անցկացվել են «Ճանապարհ գրքով» խորագրով միջոցառումներ՝ գրող, հրապարակախոս, Արևշատ Ավագյանի, Վրեժ Սարուխանյանի, Ռուզան Ասատրյանի մասնակցությամբ: Կազմակերպվել են բեմականացումներ, գրական-երաժշտական երեկոներ, գրքի ցուցադրություններ, կլոր սեղաններ, հանդիպումներ գիտության, մշակույթի, գրականության նշանավոր անձանց հետ: Ակտիվ մասնակցություն ցուցաբերած գրադարանավարները մարզպետի կողմից արժանացել են պատվոգրերի:
27. ՀՀ մշակույթի նախարարության, «Սասնա տուն» հասարակության զարգացման աջակցման կենտրոն»ՀԿ-ի և մարզպետարանի աջակցությամբ Պերճ Պռոշյանի տուն-թանգարանում անցկացվել է <<Սասնա ծռեր>> էպոսի փառատոն: Միջոցառմանը ներկա էին ՀՀ մշակույթի նախարարության պատասխանատուներ,ՀՀ Արագածոտնի մարզպետի տեղակալը: Ելույթ ունեցան Սասունիկի <<Սասուն>>, Ուջանի <<Կարոտ>>, Օշականի Անժելա Շահնաբաթյանի, Ներքին Բազմաբերդի ազգագրական պարային համույթները, անհատ կատարողներ:
28. Աշտարակի Ա. Այվազյանի անվան երաժշտական դպրոցում անցկացվել է փնջային համերգ Արագածոտնի մարզի և Երևան քաղաքի արվեստի և երաժշտական դպրոցների սաների մասնակցությամբ:
29. Աշնակի միջնակարգ դպրոցում անցկացվել է բարբառի և ազգագրական երգուպարի փառատոններ: Բոլոր մասնակիցները մարզպետի կողմից արժանացան պատվոգրերի և հուշանվերների:
30. Մարզի հաշմանդամների խնդիրները գտնվում են մարզպետի ամենօրյա ուշադրության կենտրոնում: Մարզպետի աջակցությամբ անցկացվել է հաշմանդամների միջազգային օրվան նվիրված միջոցառում: Նրանք մարզպետի կողմից ստացել են օրթոպեդիկ կոշիկներ, սայլակներ, քայլակներ և հաշմանդամության անհրաժեշտ պարագաներ:
31. ՀՀ Արագածոտնի մարզի Թաթուլ համայնքում ամեն տարի նշվում է ՀՀ ազգային հերոս Թաթուլ Կրպեյանի և զոհված ազատամարտիկ ՀՀ մարտական խաչ 2-րդ աստիճանի շքանշանակակիր Սամվել Կարապետյանի ծննդյան տարեդարձերը: Այդ օրը Թալինի տարածաշրջանի աշակերտները այցելում են Թաթուլ Կրպեյանի տուն թանգարան, ծաղիկներ խոնարհում նրանց շիրիմներին:
32. Հոկտեմբերի 7-12-ը ՀՀ Արագածոտնի մարզպետարանը մասնակցեց Երևանում կայացած Ֆրանկոֆոնիայի ավանում հայկական մարզերի տաղավարների ցուցահանդես- վաճառքին:
33. <<Տառ քարերի պուրակում Հիսուս Քրիստոսի խաչելիության տարիքը խորհրդանշող 33 մետր բարձրությամբ Սուրբ խաչի վրա տեղադրվեց 1717-րդ խաչը:
34. 2018 թվականին «Մեր մեծերը» ծրագրի շրջանակներում մարզի հանրակրթական դպրոցներում անցկացվել են միջոցառումներ՝ նվիրված Միքայել Արամյանցին, Վահրամ Փափազյանին, Հակոբ Պարոնյանին, Զապել Եսայանին, Հայաստանի Առաջին Հանրապետության հիմնադիրներին ու հերոսներին։ Մ
35. արզպետի աջակցությամբ ՀՀ Արագածոտնի մարզը հուլիսի 8-ին մասնակցեց <<Գորիսը-2018 ԱՊՀ մշակութային մայրաքաղաք>> ART Expo մշակութային միջոցառմանը:
36. Ի ոգևորություն մարզի դպրոցականների ՀՀ մշակույթի, ՀՀ կրթության և գիտության նախարարների համատեղ հրամանով թանգարաններ այցելելու համար ՀՀ Արագածոտնի մարզի դպրոցներին հատկացվեց 17 118 տոմս:
37. Կոմիտասի թանգարան-ինստիտուտում կայացած Գեղունի Չթչյանի ստեղծագործություններին նվիրված համերգին Արագածոտնի մարզից մասնակցել են Աշտարակի, Ապարանի, Թալինի, Ուջանի, Ոսկեվազի երաժշտական դպրոցների սաները:
38. Աջակցել մարզի տարածքում ավանդական տոների, ծեսերի, ուխտագնացությունների, զանգվածային միջոցառումների կազմակերպմանը:
39. Յուրաքանչյուր տարի նոյեմբերի 4-ին կազմակերպվում է այեցլություն Տեղերի վանք:
40. <<Ավանդական Տոների Վերածնունդ>> ՀԿ-ի կոմղից 6-րդ տարին անընդմեջ անցկացվում է <<Հայաստանը խաղաղության խաչմերուկում>> միջազգային ֆոլկլորային փառատոն: Միջոցառմանը հրավիրվում են ֆոլկլորային խմբեր՝ տարբեր երկրներից,որոնք ներկայացնում են իրենց մշակույթը, կազմակերպվում են համերգներ, ցուցահանդեսներ, բաց դասեր և հանդիպումներ:
41. Մարզում կազմակերպվել և անցկացվել է Ծաղկազարդի տոն, որը նախաքրիստոնեական արմատներ ունի և կապված է բնության զարթոնքն արտացոլող հավատալիքների հետ: Մարզկենտրոնում և համայնքներում շատ մեծ խանդավառությամբ է նշվում Վարդավառը:
42. Մարզում ունենք ճապոնական <Բոնսայ> արվեստով զբաղվող արվեստագետ, նա Հայաստանում միակ արվեստագետն է, որը երկար տարիներ զբաղվում է արևելյան գեղեցիկ արվեստի տեսակով: Արհեստագործությամբ զբաղվող արհեստավորները և վարպետները մասնակցում են Երևանում կազմակերպվող ցուցահանդեսներին, փառատոններին:

 **Սպորտի ոլորտ**

1. 2018 թվականի հունվար 25-ին Անդրանիկ Մարգարյանի 8-րդ հուշամրցաշարին ՀՀ Արագածոտնի մարզից մասնակց 25 շախմատիստ, որտեղ առաջին հորիզոնականը զբաղեցրեց Ասյա Եդիգարյանը: 2018 թվականի մարտ ամսին Աշտարակի թիվ 3 դպրոցում անցկացվեց ՀՀ դպրոցականների 12-րդ օլիմպիադայի շրջանակում մարզի հաղթող դպրոցների թիմերի միջև եզրափակիչը:Հաղթող Փարպիի միջնակարգ դպրոցի թիմը Երևանում անցկացված եզրափակչում զբաղեցրեց 9-րդ հորիզոնականը:
2. 2018 թվականի ամռանը Ջերմուկ քաղաքում անցկացված Ստեփան Ավագյանի ավանդական հուշամրցաշարում Աշտարակի Վ.Պետրոսյանի հիմնական դպրոցի աշակերտ Արսեն Դավթյանը մինչև 12 տարեկանների մրցաշարում զբաղեցրեց առաջին հորզոնականը:
3. Հայաստանի 2018 թվականի Ա-14 առաջնության կիսաեզրափակիչում շախմատիստուհի Ասյա Եդիգարյանը զբաղեցրեց 1-ին հորիզոնականը և դարձավ մինչև 14 տարեկանների Հայաստանի չեմպիոն: Ամռանը Ասյա Եդիգարյանը մասնակցեց Մոսկվայում կայացած Մ.Բոտվիննիկի գավաթի մրցաշարին և ՀԱՊԿ-ի 10 թիմերի մեջ Հայաստանը զբաղեցրեց 5-րդ հորիզոնականը:
4. Արարատի մարզում անցկացված Գ.Վարդանյանի ավանդական հուշամրցաշարում Արագածոտնի մարզի պատանի շախմատիստների հավաքական թիմը զբաղեցրեց 2-րդ հորիզոնականը,իրենից առաջ թողնելով միայն Հայաստանի շախմատի ակադեմիայի թիմին:
5. Վետերան շախմատիստների ՀՀ ակումբային առաջնությունում Արագածոտնի մարզի թիմը զբաղեցրեց 6-րդ հորիզոնականը: Տարվա ընթացքում Աշտարակ քաղաքում անցկացվել են որակավորման 3 մրցաշարեր:
6. Փետրվարի 1-4-ը Երևան քաղաքում անցկացվել է հունահռոմեական ըմբշամարտի պատանիների առաջնություն, որտեղ մասնակցել են մարզի 5 մարզիկ: Մեկ մարզիկ զբաղեցրել է 3-րդ հորիզոնականը:2. 2018թ. փետրվարի 15-18-ը Երևան քաղաքում պատանիների միջև անցկացվել է ըմբշամարտի պատանիների ՀՀ առաջնություն որտեղ մասնակցել են 12 մարզիկներ: Երկու մարզիկներ զբաղեցրել են 3-րդ հորիզոնականները:
7. Մարտի 1-2-ը Երևան քաղաքում անցկացվել է ազատ ոճի ըմբշամարտի դպրոցականների Եվրոպայի ընտրական մրցաշար, որտեղ մասնակցել են 6 մարզիկ: Մեկ մարզիկ զբաղեցրել է առաջին հորիզոնականը:
8. Մարտի 28-ից ապրիլի 1-ը Երևանում անցկացվել է ՀՀ վոլեյբոլի 2001-2002 թվականների ծնված պատանիների և աղջիկների 2018 թվականի եզրափակիչ առաջնություն, որտեղ մասնակցել են 10 մարզիկ:
9. 2018թ. մարտի 30-31-ը Երևան քաղաքում անցկացվել է հունա-հռոմեական ոճի ըմբշամարտի դեռահասների <<Դինամո>> Մ.Հ.Կ. բաց առաջնություն, որտեղ մասնակցել են 12 մարզիկ: Մեկ մարզիկ զբաղեցրել է առաջին հորիզոնականը:
10. Ապրիլի 25-26-ը Երևան քաղաքում անցկացվել է հունա-հռոմեական ոճի ըմբշամարտի պատանիների ՀՀ առաջնություն նվիրված Շուշիի ազատագրման 26-ամյակին, որտեղ մասնակցել են 7 մարզիկ: 3 մարզիկ զբաղեցրել են 1-ին, 2-րդ և 3-րդ հորիզոնականները:
11. Հունիսի 2 -3-ը քաղաքում անցկացվել է հունա-հռոմեական ոճի ըմբշամարտի դեռահասների ”Դինամո” Մ.Հ.Կ. բաց առաջնություն, որտեղ մասնակցել են 5 մարզիկ: 5 մարզիկ զբաղեցրել է 1-ին, 2-րդ և 3-րդ հորիզոնականները:
12. Հունիսի 23 -24-ը Արարատ քաղաքում անցկացվել է հունա-հռոմեական ոճի ըմբշամարտի պատանիների հուշամրցաշար նվիրված Երվանդ Պողոսյանի հիշատակին, որտեղ մասնակցել են 7 մարզիկ: 2 մարզիկ զբաղեցրել է 1-ին, և 3-րդ հորիզոնականները:
13. Դեկտեմբերի 27-28-ը Երևան քաղաքում անցկացվել է հունա-հռոմեական ոճի ըմբշամարտի ”Հայաստան” Մ.Հ.Կ. պատանիների բաց առաջնություն որտեղ մասնակցել են 9 մարզիկ: Նրանցից 1-ը զբաղեցրել առաջին, 1-ը՝ երրորդ տեղ:
14. Դեկտեմբերի 25-ից 26-ը Կալինինգրադում անցկացվել է հունա-հռոմեական ոճի ըմբշամարտ պատանիների և դեռահասների միջազգային մրցաշար՝ 1 մասնակից զբաղեցրել է առաջին հորիզոնականը:
15. Դեկտեմբերի 1-ից 2-ը Վրաստանի Սագարեջո քաղաքում անցկացվել է հունա-հռոմեական ոճի ըմբշամարտ պատանիների և դեռահասների միջազգային մրցաշար 2 մասնակից: 1 մասնակից զբաղեցրել է երկրորդ, 1 մասնակից՝ երրորդ տեղ:
16. 2018թ. նոյեմբերի 18-21-ը Վանաձոր քաղաքում անցկացվել է վոլեյբոլի 8-12-րդ դասարանի սպարտակիադայի հանրապետական փուլը, որտեղ ՀՀ Արագածոտնի մարզի Նոր-Ամանոսի աղջիկների թիմը զբաղեցրել է 2-րդ հորիզոնականը:
17. Դպրոցականների շրջանում կազմակերպվել ու անցկացվել են պետական ծրագրերով իրականացվող << ՀՀ մարզերի, Երևան քաղաքի և Լեռնային Ղարաբաղի Հանրապետության հանրկրթական դպրոցների 1-3-րդ և 4-7-րդ դասարանների միջև սպորտլանդիա >> մարզական միջոցառում, <<ՀՀ մարզերի, Երևան քաղաքի և Լեռնային Ղարաբաղի Հանրապետության հանրակրթական դպրոցների 8-12-րդ դասարանների միջև սպարտակիադա>> մարզական միջոցառում, <<Նախազորակոչային և զորակոչային տարիքի երիտասարդության ռազմամարզական խաղեր>> մարզական միջոցառում, <<ՀՀ Ազգային Ժողովի գավաթի խաղարկություն>>, <<Դիպուկ Հրաձիգ>>, << ՀՀ դպրոցականների 27-րդ մարզական խաղեր>>, <<Կորյուն>> ռազմամարզական խաղեր:
18. ՀՀ Արագածոտնի մարզպետարանի աջակցությամբ մարզի հանրակրթական ուսումնական հաստատություններում անցկացվել է նաև վոլեյբոլի, բասկետբոլի, հնգամարտի, թենիսի, ֆուտբոլի, մինի ֆուտբոլի, բազկամարտի մրցումներ,շախմատի օլիմպիադաների ներդպրոցական, տարածաշրջանային և մարզային փուլեր:
19. Մարզի հաշմանադամություն ունեցող մարզիկները մասնակցել «Հաշմանդամություն ունեցող լավագույն մարզիկ» մրցույթին, որտեղ ՀՀ Արագածոտնի մարզը շախմատ մարզաձևից զբաղեցրեց 1-ին հորիզոնականը ,բազկամարտ մարզաձևից՝ 3-րդ հորիզոնականը,
20. «Լավագույն մարզական նախադպրոցական հիմնարկ» մարզական միջոցառումն անցկացվել է մարզի 3 տարածաշրջաններում:Հաղթող թիմերը իրավունք են ձեռք բերել մասնակցելու մարզային փուլին:Մարզային փուլում հաղթող է ճանաչվել Թալինի <<Ժպիտ >> մանկապարտեզը, որը իրավունք է ձեռք բերել մասնակցելու հանրապետական փուլին:
21. «Լավագույն մարզական ընտանիք» մարզական միջոցառումն անցկացվել է մարզի 3 տարածաշրջաններում: 4 տարբեր տարիքային խմերի մարզային փուլում 1-3-րդ հորիզոնականներ զբաղեցրած թիմերը մասնակցել են Ծաղկաձոր քաղաքում անցկացված հանրապետական փուլին:
22. Նախազորակոչային և զորակոչային տարիքի պատանիների շրջանում ֆիզիկական և ռազմահայրենասիրական դաստիրակությունը խթանելու նպատակով տարվա ընթացքում կազմակերպվել և անց են կացվել են ռազմամարզական բազմաբնույթ խաղեր՝ <<Նախազորակոչային և զորակոչային տարիքի երիտասարդության ռազմամարզական խաղեր>>, <<Դիպուկ հրաձիգ ռազմամարզական խաղեր>> որտեղ ՀՀ Արագածոտնի մարզի Թաթուլի միջնակարգ դպրոցը հանրապետական փուլում զբաղեցրել է 1-ին պատվավոր հորիզոնականը , սպորտլանդիաներ ու ՆԶՊ առարկայի օլիմպիադաներ, մեկօրյա ռազմադաշտային պարապմունքներ:
23. Սահմանված ժամանակացույցին համապատասխան կազմակերպվել ու անցկացվել են <<Լավագույն մարզական ընտանիք>> մրցույթի, <<Հաշմանդամություն ունեցող լավագույն մարզիկ>>, <<Լավագույն մարզական բակ>>, <<Լավագույն քաղաքային մարզական համայնք>>, <<Լավագույն գյուղական մարզական համայնք>> ստուգատեսների Արագածոտնի մարզի տարածաշրջանային ու մարզային փուլերը, <<Լավագույն մարզական նախադպրոցական հիմնարկ հաստատություն>>, միջոցառումները:<<Լավագույն մարզական ընտանիք>> մրցույթի հանրապետական եզրափակիչ մրցումներին ՀՀ Արագածոտնի մարզից մասնակցել է 1 հաշմանդամ ընտանիք: <<Հաշմանդամություն ունեցող լավագույն մարզիկ>> միջոցառամանը ՀՀ Արագածոտնի մարզը շախմատ մարզաձևից զբաղեցրել է 1-ին հորիզոնականը , իսկ բազկամարտ մարզաձևից 3-րդ հորիզոնականը:
24. Պետական մարմինների աշխատակիցների միջև անցկացվել է հրաձգության հանրապետական մրցումներ,
25. Հայաստանի Հանրապետության հանրակրթական դպրոցների 1-3-րդ և 4-7-րդ դասարանների աշակերտների միջև անցկացվել է «Սպորտլանդիա» մարզական միջոցառման տարածաշրջանային և մարզային փուլերը:
26. Օգոստոսի 28-31-ը Ծաղկաձորի գլխավոր մարզահամալիրում անցկացվել է <<Հաշմանդամություն ունեցող լավագույն մարզիկ>> միջոցառումը, որտեղ 1 մասնակից շախմատ մարզաձևից զբաղեցրել է առաջին հորիզոնականը, 1 մասնակից բազկամարտ մարզաձևից զբաղեցրել է 3-րդ հորիզոնականը:
27. Անցկացվել է ՀՀ սպորտի և երիտասարդության հարցերի նախարարության կողմից կազմակերպված <<Տարեցների հանրապետական խաղեր >> մրցույթը, որտեղ ՀՀ Արագածոտնի մարզից մասնակցում էին 63 տարեկանից բարձր 11 մասնակից՝ 6 տղամարդ և 5 կին։
28. Սեպտեմբերի 4-7-ը Վանաձորում անցկացվել է ՀՀ սպորտի և երիտասարդության հարցերի նախարարության կողմից կազմակերպված <<Գյուղական մարզական խաղեր >> միջոցառումը, որտեղ ՀՀ Արագածոտնի մարզը մասնակցել է 10 մարզիկով։ Մեկ մասնակից հնգամարտ մարզաձևից զբաղեցրել է 1-ին հորիզոնականը:

-ՀՀ Արագածոտնի մարզի հանրակրթական դպրոցների տնօրենների մրցույթների հայտարարությունները՝ դպրոցների կառավարման խորհուրդների նախագահների, իսկ ուսուցիչների թափուր տեղերի մրցույթների հայտարարությունները՝ տնօրենների կողմից համապատասխանաբար ժամանակին տեղադրվել են մարզային և հանրապետական թերթերում, edu.am, azdarar.am, aragatsotn.mta.gov.am կայքերում, <<Կրթություն>> շաբաթաթերթում, դպրոցների անհատական կայքէջերում:

ՀՀ Արագածոտնի մարզի կրթության բնագավառում կատարված աշխատանքների և ձեռքբերումների մասին տեղեկատվությունը տպագրվում է մարզպետարանի պաշտոնական կայքէջում,<<Արագած աշխարհ>>,<<Թալին աշխարհ>> և << Դարձ>> մարզային թերթերում:

- Սահմանված ժամկետում aragatsotn.mta.gov.am կայքում տեղադրվել է կրթության բնագավառում մարզպետարանի գործունեության մասին հաշվետվությունը: Մարզպետարանի աշխատակազմի կրթության,մշակույթի և սպորտի վարչության և մարզի հանրակրթական ուսումնական հաստատությունների փոխադարձ էլեկտրոնային կապը պահպանվում է aragatsotn.krtutyun@mta.gov.am և դպրոցների պաշտոնական էլեկտրոնային հասցեների միջոցով: Մարզպետարանի և դպրոցական կայքէջերում սահմանված կարգով տեղադրվում են բյուջեի կանխատեսումը, եռամսյակային ֆինանսական հաշվետվությունները և պահանջվող այլ տեղեատվություն: Դպրոցական կայքէջերում ակտիվորեն լուսաբանվում են դպրոցի ուսումնական առօրյան, անցկացվող հանրապետական, մարզային և դպրոցական միջոցառումները: